b'\n_START_ARTICLE_\nSvjetsko juniorsko prvenstvo u rukometu - Bosna i Hercegovina 2013.\n_START_PARAGRAPH_\n19. izdanje svjetskog juniorskog prvenstva u rukometu odr\xc5\xbealo se u Bosni i Hercegovini od 14. do 28. srpnja 2013. godine. Svoj tre\xc4\x87i naslov osvojila je \xc5\xa0vedska. Utakmice skupine A igrale su se u Sportskoj dvorani Borik u Banjoj Luci, skupine B u Gradskoj sportskoj dvorani Ljubu\xc5\xa1ki u Ljubu\xc5\xa1kom, skupine C u Olimpijskoj dvorani Zetra u Sarajevu, a skupine D u Areni Zenica u Zenici. Osmina zavr\xc5\xa1nice je odigrana u dvjema sarajevskim dvoranama: Dvorani Mirza Deliba\xc5\xa1i\xc4\x87 i Olimpijskoj dvorani Zetra. \xc4\x8cetvrtzavr\xc5\xa1nica, poluzavr\xc5\xa1nica i zavr\xc5\xa1nica igrane su u posljednjoj spomenutoj dvorani. Oceanijska rukometna federacija odustala je od nastupa na SP-u, pa se na\xc5\xa1lo mjesta za Srbiju i Francusku.\n_START_SECTION_\nGradovi doma\xc4\x87ini\n_START_PARAGRAPH_\nBosna i Hercegovina je dobila doma\xc4\x87instvo na 33. izvanrednom kongresu [[Me\xc4\x91unarodni rukometni savez|Me\xc4\x91unarodnog rukometnog saveza] koji se odr\xc5\xbeao svibnja 2011. u Marrakechu, Maroko. Nakon dugih pregovora s lokalnim vlastima, izabrana su \xc4\x8detiri grada koji su bili doma\xc4\x87ini natjecanjima: glavni grad Sarajevo s dvjema dvoranama, Banja Luka, Ljubu\xc5\xa1ki i Zenica s po jednom dvoranom u svakom.'